મોહાલી: ભારતીય ટીમનો વિકેટકીપર ઋદ્ધિમાન સાહા જમણા સાથળમાં થયેલી પીડાને કારણે ઈંગ્લેન્ડ સામે શનિવારથી મોહાલીમાં રમાનારી ત્રીજી ક્રિકેટ ટેસ્ટ મેચમાં નહીં રમે અને તેના સ્થાને ભારતીય પસંદગીકારોએ પાર્થિવ પટેલને ભારતીય ટીમમાં સામેલ કર્યો છે. BCCIની મેડિકલ ટીમે જણાવ્યું હતું કે સાહાને વિશાખાપટ્ટનમ ખાતેની બીજી ટેસ્ટમાં આ પીડા ઊભી થઈ હતી. પાર્થિવ પટેલની આઠ વર્ષ બાદ ટીમ ઇન્ડિયામાં વાપસી થઈ છે. છેલ્લે તે વર્ષ ૨૦૦૮માં ટેસ્ટ મેચ રમ્યો હતો. કેટલાય ક્રિકેટ ચાહકો સવાલ કરી રહ્યા છે કે ૩૧ વર્ષીય પાર્થિવ જ શા માટે? હાલ રણજી ટ્રોફીમાં ઘણા યુવાન વિકેટકીપર શાનદાર પ્રદર્શન કરી રહ્યા છે તેમને શા માટે નજરઅંદાજ કરવામાં આવ્યા? આવા જ કેટલાક વિકેટકીપર પર નજર કરીએઃ